De Niro tuo Maon valkokankaalle - Viihde - Ilta-Sanomat
Robert De Niro tuottaa elokuvan Mao Tsetungista.
Julkaistu: 17.7.2007 13:50
Hollywood-tähti Robert De Niro tekee elokuvan Kiinan diktaattorista Mao Tsetungista.
De Niro toimii filmihankkeen tuottajana. Tuleva elokuva perustuu Roy Rowanin kirjaan Chasing The Dragon: A Veteran Journalist's Firsthand Account of the 1949 Chinese Revolution.Kirja kertoo nimensä mukaisesti Maon ja kommunismin noususta Kiinassa 1940-luvun lopulla. Rowan oli yksi harvoista länsimaisista journalisteista, jotka pääsivät todistamaan tapahtumat paikan päällä Kiinassa.Time- ja Life -lehtiin aikanaan kirjoittanut Rowan on lupautunut avustamaan De Niroa tämän elokuvahankkeessa.Toistaiseksi ei ole paljastettu, aikooko Robert De Niro näytellä itse Mao-filmillä.
STT-DPA-AFP-IS